Chaos duur voort in Ventersdorp | Maroela Media
Elf mense verskyn vandag in die Ventersdorp-landdroshof op aanklag van openbare geweld weens die gewelddadige betogings wat vandeesweek in Ventersdorp in Noordwes uitgebreek het.
Die 11 is Woensdag in Tshing, die nedersetting net buite Ventersdorp, in hegtenis geneem.
Kapt. Sam Tselanyane, woordvoerder van die polisie, het Vrydag aan Maroela Media bevestig dat die situasie in Ventersdorp steeds uiters gespanne is.
Woedende inwoners het Maandag met die betoging begin en paaie met brandende buitebande versper, motoriste met klippe bestook, 'n vragmotor aan die brand gesteek en werkers gedreig. Skole en winkels is gevolglik gesluit.
"Die paaie in die nedersetting is almal versper asook die N14 wat na Ventersdorp lei. Inwoners het selfs die plaaspaaie wat ons gebruik het om die verkeer te herlei begin versper met klippe. Dit is regtig nie veilig vir motoriste om daar te reis nie. Hulle bestook die motors met klippe," het Tselanyane gesê.
Tselanyane het gesê daar is binne 'n uur drie sake van kwaadwillige saakbeskadiging aanhangig gemaak. Daar is tot dusver geen beserings aangemeld nie.
Vroeër vandeesweek in Ventersdorp. Foto: ANA
"Dit is régtig nie veilig vir motoriste om hier te reis nie. Die dorp binne is stil, maar die inwoners hou die winkels dop. As een oopmaak dan slaan hulle toe en dreig veral die werkers," het Tselanyane gesê.
Tselanyane het wel bygevoeg dit is moontlik vir motoriste om uit Ventersdorp na Klerksdorp of Potchefstroom te reis om kos en ander noodsaaklikhede in die hande te kry.
Sello Dassie, leier van die gemeenskap, het gesê die betoging sal voortduur totdat die regering sy belofte in 2006 omtrent die N14-ontwikkelingsprojek gestand doen.
betogings In die nuus Noordwes ventersdorp
Minister ontken klopjag by sy huis
Dis nou dieselfde dorp wat die ANC saam met Potchefstroom wou laat smelt. Dis nou duidelik dat hulle dit wou doen om hulle onvermoë om te regeer wil wegsteek.
Ironies genoeg staan oms voor 'n verkiesing. Die einste ANC wat nie hulle beloftes nakom nie, sal WEER beloftes gaan maak en hulle sal geglo word en die siklus sal weer herhaal. Ek is oortuig daarvan dat ons land met die mees polities onopgevoede kiesers ter wêreld sit, en dit pas die regering soos 'n handskoen!
Leë beloftes van die ANC , wel stem maar weer volgende jaar vir hulle en sukkel maar aan sonder werk, sonder huise, brand besighede af, betoogings, verwoes alles en sit sonder alles, moor so ver julle kom dit is waarvoor die ANC staan.
Maroela media die tipe nuus moet werld wyt versprei word!!
Hulle behoort Ventersdorp as n noodgebied af te kondig en begin om stappe te doen om die wette toe te pas. Die mense wat agter die opstande sit weet hulle kan maak wat hulle wil dis reg met die regering!!!!